ท่าอากาศยานอินส์บรุค

ท่าอากาศยานอินส์บรุค  หรือที่รู้จักกันในท้องถิ่นว่า ท่าอากาศยานคราเนอบิทเทิน (Kranebitten Airport) เป็นท่าอากาศยานนานาชาติที่ใหญ่ที่สุดในรัฐทีโรลทางภาคตะวันตกของประเทศออสเตรีย ตั้งอยู่ห่างจากใจกลางเมืองอินส์บรุคประมาณ 

ท่าอากาศยานแห่งนี้ ซึ่งเปิดทำการใน ค.ศ. 1925 ให้บริการเที่ยวบินระดับภูมิภาคในแถบเทือกเขาแอลป์ รวมถึงเที่ยวบินระหว่างประเทศตามฤดูกาลไปยังจุดหมายปลายทางอื่น ๆ ในยุโรป ในช่วงฤดูหนาว กิจกรรมของท่าอากาศยานจะเพิ่มขึ้นอย่างมาก เนื่องจากมีนักเล่นสกีจำนวนมากเดินทางมายังภูมิภาคนี้

 การดำเนินงาน 
 อาคารผู้โดยสาร 
อาคารผู้โดยสารไม่มีสะพานเทียบเครื่องบิน แต่จะใช้บันไดเคลื่อนที่ในการขึ้นเครื่องบินขนาดใหญ่ที่ไม่มีบันไดในตัว ท่าอากาศยานแห่งนี้สามารถรองรับเครื่องบินที่มีขนาดได้ถึงโบอิง 767 ในเดือนกุมภาพันธ์ ค.ศ. 2017 มีการประกาศว่าจะมีการสร้างอาคารผู้โดยสารแห่งใหม่ที่มีขนาดใหญ่ขึ้นมาทดแทนอาคารผู้โดยสารปัจจุบันซึ่งเปิดใช้งานสำหรับโอลิมปิกฤดูหนาว 1964 โดยเริ่มก่อสร้างใน ค.ศ. 2019

 ขั้นตอนการประชิดสนามบินแบบพิเศษ 
ท่าอากาศยานอินส์บรุคมีลักษณะเด่นคือขั้นตอนการนำร่อนที่ยากลำบากเนื่องจากมีภูมิประเทศโดยรอบ ทำให้เครื่องบินบางประเภทไม่สามารถทำการบินที่ท่าอากาศยานแห่งนี้ได้ ขั้นตอนการประชิดและลดระดับความสูงนั้นเป็นกระบวนการซับซ้อนมาก เพราะเทือกเขาแอลป์สร้างลมและกระแสลมที่รุนแรง ซึ่งนักบินต้องรับมือตลอดกระบวนการ ท่าอากาศยานนี้จัดอยู่ในประเภท C ซึ่งเป็นท่าอากาศยานที่มีความยากพิเศษและต้องให้นักบินมีการฝึกอบรมพิเศษก่อนจึงจะสามารถใช้งานได้ การประชิดหรือการบินขึ้นเหนือสุดทางด้านตะวันออกของทางวิ่งต้องบินผ่านตัวเมืองชั้นในในระดับความสูงที่ค่อนข้างต่ำ

 ผู้เช่า 
ท่าอากาศยานอินส์บรุคเคยเป็นฐานปฏิบัติการของทีโรเลียนแอร์เวย์ (Tyrolean Airways) และเวลคัมแอร์ (Welcome Air) ก่อนที่สายการบินเหล่านี้จะยุติการดำเนินงาน แม้แผนกเทคนิคอิสระที่จัดตั้งขึ้นใหม่คือ Tyrolean Airways Luftfahrzeuge Technik GmbH ยังคงตั้งอยู่ที่นี่ อินส์บรุคยังเคยเป็นที่ตั้งสำนักงานใหญ่ของแอร์แอลป์ (Air Alps) อีกด้วย

 สายการบินและจุดหมายปลายทาง 
สายการบินต่อไปนี้ให้บริการเที่ยวบินประจำและเช่าเหมาลำ ณ ท่าอากาศยานอินส์บรุค:

 สถิติ 
+ สถิติผู้โดยสาร ปี  จำนวนผู้โดยสารทั้งหมด  % การเปลี่ยนแปลง 2007 859,832   2008 969,474   12.8 2009 956,972   1.3 2010 1,033,512   8.0 2011 997,020   3.5 2012 930,850   6.6 2013 981,118   5.4 2014 991,356   1.0 2015 1,001,255   1.0 2016 1,006,738   0.6 2017 1,092,547   8.5 2018 1,119,347   2.4 2019 1,144,471   2.2

 การขนส่งภาคพื้น 
ท่าอากาศยานแห่งนี้เชื่อมต่อกับเมืองและสถานีรถไฟหลักอินส์บรุค (Innsbruck Hauptbahnhof) ด้วยรถโดยสารประจำทางสาย F รถโดยสารนี้วิ่งทุก 15 นาที และใช้เวลา 18 นาทีในการเดินทางถึงตัวเมือง

 ดูเพิ่ม 
 การขนส่งในประเทศออสเตรีย
 รายชื่อท่าอากาศยานในประเทศออสเตรีย

 อ้างอิง 

 แหล่งข้อมูลอื่น 

 เว็บไซต์ทางการ



หมวดหมู่:อาคารและสิ่งปลูกสร้างในอินส์บรุค
หมวดหมู่:ท่าอากาศยานในประเทศออสเตรีย
หมวดหมู่:การขนส่งในอินส์บรุค
หมวดหมู่:การขนส่งในรัฐทีโรล
หมวดหมู่:ท่าอากาศยานที่ก่อตั้งในปี พ.ศ. 2468
หมวดหมู่:ก่อตั้งในออสเตรียในปี พ.ศ. 2468
หมวดหมู่:ท่าอากาศยานนานาชาติในออสเตรีย
หมวดหมู่:สถาปัตยกรรมในศตวรรษที่ 20 ในออสเตรีย